TGPRO แจงมาตรการรัฐฯหนุนรายได้โต Q3/59 โชว์พลิกกำไร
TGPRO แจงมาตรการรัฐฯหนุนรายได้โต Q3/59 โชว์พลิกกำไรมาที่ 35.50 ลบ. จากปีก่อนที่ขาดทุน 44.94 ลบ. ขณะที่ 9 เดือนแรกมีกำไร 11.97 ลบ. จากปีก่อนที่ขาดทุน 82.82 ลบ.
15 พ.ย. 2559

บริษัท ไทย-เยอรมัน โปรดักส์ จำกัด (มหาชน) หรือ TGPRO รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 35.50 ล้านบาท หรือมีกำไรสุทธิ 0.0034 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 44.94 ล้านบาท หรือมีกำไรสุทธิ 0.006 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 11.97 ล้านบาท หรือมีกำไรสุทธิ 0.0013 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 82.82 ล้านบาท หรือขาดทุนสุทธิ 0.011 บาทต่อหุ้น
โดยกำไรในไตรมาส 3/59 ที่เพิ่มขึ้นจากช่วงเดียวกันของปีก่อนเนื่องจาก บริษัทมีรายได้จากการขายและบริการเพิ่มขึ้น โดยได้รับประโยชน์จากการที่รัฐบาลออกมาตรการสนับสนุนเรื่องการตอบโต้การทุ่มตลาดเหล็กกล้าไม่เป็นสนิม นอกจากนี้ ยังมีผลขาดทุนจากอัตราแลกเปลี่ยนลดลงจากการแข็งค่าของเงินบาท และมีกำไรจากการขายเครื่องจักรที่ไม่ได้ใช้งาน 29.22 ล้านบาท